stanford-oval/wikipedia huggingface dataset:
יהוויסטים
ספרי הקודש של היהוויסטים

היהוויסטים מאמינים כי טקסט מהכתובים הנוצריים (והיהודיים) סולף בידי השטן. אף על פי שהם מסכימים כי הכתובים מכילים אמיתות מסוימות אך הטקסט שלהם הוא כה מסולף עד כי היהוויסטים אינם משתמשים בהם כלל בהאמינם כי הקורא אינו מסוגל להבחין בין האמת לבין סילופיו ותוספותיו המאוחרים יותר של השטן. אף על פי שכתביו של איליִין מכילים התייחסויות רבות לכתובים, אסור לחברי החברה היהוויסטית לקרוא אותם, כולל כתבי קודש של דתות אחרות. תחת זאת, היהוויסטים מתייחסים לחזון יוחנן הקדוש שנערך על ידי איליִין, המכונה לחלופין הספר מן השמיים, כאל הספר הקדוש ביותר. ספר זה נחשב לסודי וזמין לחברי החברה היהוויסטית בלבד. מלבד הספר מן השמיים נחשבים כתביו של איליִין ככתבי קודש. הם מחולקים למספר סוגים, תלוי בתקופת היווצרותם ובמטרה. ספרים אחדים שנכתבו על ידי איליִין נחשבים למיושנים ונועדו בעיקר לחברי הארגון. כתבים שנכתבו בעת התקופה הראשונית ידועים כחומרים להפצה, המופצים במטרה להפיץ את תורתו של איליִין. כל כתביו של איליִין משוכפלים על ידי היהוויסטים הן בהדפסה והן בכתב יד תוך שימור האיות הרוסי העתיק על מנת למנוע סילופים בעת השכפול. להלן תוכל למצוא רשימת חוברות שתורגמו לעברית:
האמת הכלל אנושית
הזמנת כל האנשים בני התמותה להפוך לאלמותיים
פנייה שנייה מאת השליח של יהוה
הפרכת כל הדתות
חלוקת חוברות היא אופן הפצת התורה המותר היחיד, בעוד שהטפה מילולית אסורה. ניקולאי איליִין אסר על חסידיו להטיף בעל-פה בהתבסס על הנבואה שבישעיהו מא: כו: "... אף אין שמע אמריכם קנה רצוץ לא ישבור" בנוסף, ההטפה עשויה להוביל בקלות לוויכוח עם חברי דתות אחרות. כמו כן, בהטפה, כך מאמינים, קיימת האפשרות של סילופי המסר. חוברות מחולקות לכל האנשים המוכנים לקבלן.
אופן עבודת האל והמסורות של היהוויסטים

עבודת האל של היהוויסטים מתרחשת בעת אספות סגורות ורק לחברי החברה מותר לקחת חלק בהן. האספות כוללות בדרך-כלל תפילות, שירה, קריאה בכתבי הקודש והבערת הקטורת. היהוויסטים משתמשים בספר מזמורים שנכתב על ידי איליִין עבור שירה הן באספות לשם עבודת האל והן באספות בלתי רשמיות.
אספות לשם עבודת העל של היהוויסטים מתקיימות בימי שבת ומתחילות בערב יום השישי משום שיום השבת הוא יום מנוחה כמו ביהדות. שלא כמו היהדות אופן שמירת השבת אינו מחמיר כל כך. יום השבת הוא החג הדתי היחידי של היהוויסטים. חגיגת חג המולד, חג הפסחא וחגים נוצריים מסורתיים אחרים אינה מותרת. על אף שהיהוויסטים משתמשים בחגיגות נפוצות ואישיות כגון יום השנה החדשה וימי הולדת לשם אספות בלתי רשמיות.
היהוויסטים מקפידים מאוד על תזונה, אשר באופן כללי דומה לתזונה היהודית. במיוחד אכילת בשר חזיר, ארנבת ופירות ים אסורה בהחלט.
היהוויסטים אינם משרתים בצבא ואינם משתתפים בפעולות צבאיות. ככלל, הכללים המוסריים בבסיס אמונתם הם כלל אנושיים. הם מגנים שנאה, אי-צדק, שקר, דיבה, גנבה, אלכוהול, עישון ועוונות אחרים.
היחס לחינוך

היהוויסטים מעריכים את החינוך החילוני. איליִין הדגיש שוב ושוב כי המסר שלו, בראש ובראשונה, מיועד לאנשים משכילים. במציאות למרבית האיליִינים אין תארים אקדמיים, דבר שנגרם בעיקר משום רדיפות על ידי הרשויות ויכולות מוגבלות לרכישת השכלה, בעיקר באזורים כפריים. לא קיימות הגבלות כלשהן על רכישת השכלה כולל השכלה גבוהה ולמעט השכלה בתחומי התאולוגיה, המשפט, הצבא והתיאטרון הנחשבים בעיני איליִין למדעי השטן.
היחס לדתות אחרות

היהוויסטים טוענים להיותם הדת האמיתית היחידה של אלהים יהוה. עקב כך נחשבות דתות אחרות ככוזבות או כאשליות. השתתפות בפולחן או אפילו ביקור בבניינים דתיים של דתות אחרות אסורה. אף על פי שאיליִין שיבח כמה מנהיגים דתיים וחסידיהם מימי עבר כגון הקווייקרים, סטריגולניקים מנובגורוד ואחרים. ככלל העביר איליִין ביקורת על דתות אחרות בכתביו, בייחוד על הפלגים הנוצריים המסורתיים ועל היהדות התלמודית.
ביקורת על היהוויזם

לעיתים תכופות מעבירים ביקורת על היהוויסטים על-כך שהם מביעים שנאה וחוסר סובלנות כלפי דתות אחרות. אכן אמירות רבות של איליִין מכילות ביקורת נוקבת כלפיהן ואין הן מקובלות מבחינה מוסרית. עם זאת, למרות ביקורת חריפה של דתות ואידאולוגיות אחרות, היהוויסטים ידידותיים לאנשים החיים לפיהן. איליִין קרא שוב ושוב לחסידיו להסתדר עם כל בני האדם מבלי להתחשב באמונותיהם ובהשקפתם. סגנונו של איליִין מאופיין במידה מסוימת של גסות רוח והתנהגות ישירה. דבר זה עשוי להפתיע ואף להמם בקלות את הקוראים, אשר לא קראו מעולם רעיונות דומים. חוסר כבוד לכתובים, לחפצי קודש נוצריים, למסתורין, לתלמוד וכו' עשוי אף הוא להבריח חברי דתות מסורתיות ולהעליבם.
הערות שוליים

↑  "לגוביסטי" מאת מולוסטבובה, 25-26
↑  "בתי-כלא-מנזרים ומאבקם נגד פלגנות" מאת פרוגבין, האג-פריס: מוטון, 1970.
↑  "לגוביסטי" מאת מולוסטבובה, 41.
↑  ויליאם הפוורת' דיקסון, החופש לרוסיה, (הארפר ואחים, מול', ניו-יורק, 1870) 1:227-228.
↑  ויליאם הפוורת' דיקסון, החופש לרוסיה, (הארפר ואחים, מול', ניו-יורק, 1870) 1:241.
↑  "לגוביסטי" מאת מולוסטבובה, 173.
↑  "לגוביסטי" מאת מולוסטבובה, 173-175.
↑  ראו: "יהוויזם מודרני" מאת מוסקלנקו א', נובוסיבירסק: מדע, 1971.
↑  "יהוויסטים-אילייניים, תנועה משיחית רוסית" מאת סרגיי ו' פטרוב, נובה רליג'יו 9, מס' 3 (מרץ 2006): 86-89. ראו תקציר אונליין בכתובת: http://caliber.ucpress.net/doi/abs/10.1525/nr.2006.9.3.080.
↑  היסטוריה של הדתות" מאת דמיטרי טאבסקי - יהוויסטים-אילייניים (האחווה הצדיקה, מסר ציון)
↑  "האמת הכלל אנושית" באתר svetoch.org/he
↑  הדת החלה לאחר קבלת הספר מן השמיים.
↑  Открытие 7 тайн из последней битвы ѢГОВЫ и Сатаны для начала бессмертия
↑  ניקולאי איליין, "הזמנת כל האנשים בני התמותה להפוך לאלמותיים" (הדפסה פרטית, ח"ת), 7.
↑  ניקולאי איליין, "פנייה שנייה מאת השליח של יהוה" (הדפסה פרטית, ח"ת). תרגום לעברית ניתן למצוא בכתובת: http://svetoch.org/he/pniya-shniya-meet-shaliakh-yehowah.html
↑  ניקולאי איליין, "שאלה לפוקח העיניים העולמי, אליהו" (הדפסה פרטית, אין מידע לגבי הוצ"ל, נכתב בשנת 1888). 2.
↑  "האמת הכלל אנושית" באתרsvetoch.org/he
1 2  "יהוויסטים-אילייניים, תנועה משיחית רוסית" מאת סרגיי ו' פטרוב, נובה רליג'יו 9, מס' 3 (מרץ 2006): 80-91. ניתן למצוא תקציר בכתובת: http://caliber.ucpress.net/doi/abs/10.1525/nr.2006.9.3.080
↑  ראו "מוזרויות במנהגי הדת של היהוויסטים כגורם לשימור זהותם" מאת סרגיי ו' פטרוב, בתלקיט שכותרתו: "מנהגים דתיים ברוסיה המודרנית, מוסקבה: נובו איזדטלסטבו, 2006."
ניקולאי איליִין (1809—1890)
יליזבטה בויארסקאיה

| --- | --- |

 לידה:  20 בדצמבר 1985 (בת 38) לנינגרד, ברית המועצות
 שם לידה:  Елизавета Михайловна Боярская 
 סוגה מועדפת:  דרמה
 מדינה:  רוסיה 
 תקופת הפעילות:  מ-2001
 מקום לימודים:  האקדמיה לאמנויות התיאטרון בסנקט פטרבורג (2007) 
 בן או בת זוג:  מקסים מטבייב (28 ביולי 2010–?) 
 פרסים והוקרה:  פרס ניקה פרס נשר הזהב
 http://bojarskaja.ru
 פרופיל ב-IMDb
 
יליזבטה מיכאילובנה בויארסקאיה (ברוסית: Елизаве́та Миха́йловна Боя́рская; נולדה ב-20 בדצמבר 1985, בלנינגרד, ברית המועצות) היא שחקנית תיאטרון וקולנוע רוסייה. אמנית הכבוד של הפדרציה הרוסית (2018). זוכת פרס נשר הזהב הרוסי בקטגוריית השחקנית הטובה ביותר לשנת 2017 על תפקידה כאנה קארנינה בסרט אנה קארנינה. בתם של השחקנים מיכאיל בויארסקי ולריסה לופיאן.
בוגרת המכון הממלכתי הרוסי לאמנויות הבמה (רו'). היא לוהקה לגלם תפקיד בעיבוד קולנועי לסיפור "המעצב" מתוך משימות מיוחדות מאת אקונין, אך ההפקה הוקפאה בהיעדר תמיכה כספית.
פילמוגרפיה

| שנה | שם | שם בשפת המקור | דמות | הערות |
| --- | --- | --- | --- | --- |
| 2001 | סוכן ביטחון הפנים | Агент национальной безопасности 3 | בחורה בבר | סדרת טלוויזיה |
| 2001 | מפתחות מהמוות | Ключи от смерти | אליסה | סדרה |
| 2001 | קוברה. אנטי טרור | Кобра. Антитеррор | נסטיה | סדרה |
| 2003 | שדון חצות | Демон полдня | לנה גלאדישבה | סדרה |
| 2004 | הנפילה | Der Untergang | ארנה, אחות | סרט קולנוע |
| 2005 | אינסטינקט רזרבי | Запасной инстинкт | לרה | סרט |
| 2005 | חייך הזרים | Своя чужая жизнь | פרנסואזה | סרט |
| 2005 | הראשון אחרי האל | Первый после бога | טניה | סרט |
| 2005 | כוח קטלני | Убойная сила-6 | ליזה | סדרה |
| 2005 |  | Тронутые | נסטיה | סדרה |
| 2006 | אתה לא תעזוב אותי | Вы не оставите меня | ורה | סרט |
| 2006 | שערי הרעם | Грозовые ворота | אלכסנדרה | סדרה |
| 2006 |  | Парк советского периода | אליונה | סרט |
| 2006 | יונקר | Юнкера | ורוצ'קה | סדרה |
| 2007 | צחוק הגורל 2 | Ирония судьбы. Продолжение | נאדז'דה | סרט שובר קופות |
| 2008 | אדמירל | Адмиралъ | אנה טימריובה, אשתו של אדמירל אלכסנדר קולצ'ק | סרט |
| 2009 | אני אחזור | Я вернусь | מוסיה | סדרה |
| 2009 | ירח-ירח | Луна-Луна | זינאידה | סרט |
| 2009 | טרגדיות קטנות | Маленькие трагедии | לאורה | סרט |
| 2010 | לא אספר | Не скажу | אנה | סרט |
| 2010 |  | Человек с бульвара Капуцинок | קטיה | סרט |
| 2011 | פיוטר הראשון. הצוואה | Пётр Первый. Завещание | מריה קאנטמיר, נזירה מולדבית | מיני סדרת טלוויזיה |
| 2011 | חמש כלות | Пять невест | זויה | סרט |
| 2011 | אגדה. יש | Сказка. Есть | אמא של דאשה | סרט |
| 2011 | מחלק הפלילים המוסקבאי | МУР | אינה מוראביובה | סדרה |
| 2012 | המשחק | Матч | אנה, מורה לגרמנית | סרט המגולל את אירועי משחק המוות |
| 2012 | שלושת הבוגאטירים על חופים רחוקים | Три богатыря на дальних берегах | באבה יאגה | סרט אנימציה |
| 2012 | סינדרלה | Zолушка | פולינה | סרט |
| 2012 |  | Клуши | אנסטסיה | סרט |
| 2012 | טוראי רומאשוב | Подпоручикъ Ромашовъ | ורוצ'קה | סרט |
| 2012 | שנה טובה, אמהות! | С новым годом, мамы! | קסניה | סרט חג מולד |
| 2013 |  | Курьер из «Рая» | ורוניקה | סרט |
| 2013 | נטייה להיפרד | Привычка расставаться | חברתה של אווה | סרט |
| 2013 |  | Комплекс полноценности | זרה | סרט |
| 2013 | שרלוק הולמס | Шерлок Холмс | לואיזה ברנאט | סדרה |
| 2014 |  | Беглецы | אוסאטיה | סרט |
| 2014 | הדרך הארוכה הביתה | Долгий путь домой | ליאליה | סדרה |
| 2014 |  | Куприн. Впотьмах | זנידה | סדרה |
| 2014 | ציידי ראשים | Охотники за головами | ריטה אורלובה | סדרה |
| 2015 |  | Контрибуция | אלמנתו של צ'אגין | סרט |
| 2015 | סטטוס: חופשי | Статус: Свободен | אפינה | סרט |
| 2016 | זאבים וכבשים: מהפך מטורף | Волки и овцы: бееезумное превращение | ביאנקה | סרט אנימציה |
| 2016 |  | Пьяная фирма | אנסטסיה גריגורייבנה, רופאת המרפאה | סרט |
| 2017 | אנה קארנינה: סיפורו של ורונסקי | Анна Каренина. История Вронского | אנה קארנינה | סרט קולנוע שיצאה לו גם סדרת טלוויזיה |
| 2017 |  | NO-ONE | זינה, בתו של המזכיר המחוזי של המפלגה הקומוניסטית | סרט |
| 2018 | נקבת העורב |  | אנה וורונצובה | סדרה |
| 2021 | הסימפוניה השביעית | Седьмая симфония | ורה | סדרה |
| 2023 | יקטרינה הגדולה | Вели́кая | יקטרינה הגדולה | סדרה |
| 2025 | מלך הלילה | Царь ночи | סופיה | סדרה היסטורית המתרחשת בתחילת המאה ה-20 |
משפחתה

נשואה לשחקן מקסים מאטבייב (יליד 1982), להם יש בן: אנדריי מאטבייב.
הערות שוליים

↑  Указ Президента Российской Федерации В. Путина № 93 от 2 марта 2018 года «О награждении государственными наградами Российской Федерации». Официальный интернет-портал правовой информации Российской Федерации // publication.pravo.gov.ru
↑  Боярская и Козловский стали заслуженными артистами РФ. Информационное агентство России «ТАСС» // tass.ru (2 марта 2018 года)
↑  Надежда Фаткуллина. Елизавета Боярская: «Звание „заслуженный артист“ — большой аванс, чтобы трудиться дальше». — Актриса рассказала «КП», что значит для неё престижная награда. Газета «Комсомольская правда» (Санкт-Петербург) // spb.kp.ru (2 марта 2018 года)
↑  Дата выхода фильма еще не анонсировалась. Премьеру стоит ожидать в третьем квартале 2019 года.
| --- | --- |
בקרת זהויות :  BIBSYS: 11035845  BNE: XX5086038  BnF: cb16228525d (data)  GND: 143912976  ISNI: 0000 0001 1944 6430  LCCN: no2008140305  NKC: xx0205189  SUDOC: 156978245  VIAF: 51512385   WorldCat (עם VIAF): 51512385
יחסי אוקראינה–טג'יקיסטן

| יחסי אוקראינה–טג'יקיסטן |
| --- | --- |
אוקראינה: טג'יקיסטן


אוקראינה: טג'יקיסטן
שטח (בקילומטר רבוע)
603,550: 144,100
אוכלוסייה
38,139,491: 10,639,944
תמ"ג (במיליוני דולרים)
178,757: 12,061
תמ"ג לנפש (בדולרים)
4,687: 1,134
משטר
דמוקרטיה חצי-נשיאותית: רפובליקה אסלאמית

יחסי אוקראינה–טג'יקיסטן הם היחסים הדיפלומטיים הרשמיים בין אוקראינה לטג'יקיסטן.
סקירה כללית

היחסים בין המדינות כוננו ב-24 באפריל 1993. היחסים הבילטרליים מבוססים על הסכם ידידות ושיתוף פעולה בין טג'יקיסטן ואוקראינה, שנחתם ב-6 ביולי 2001. סטודנטים טג'יקים הוכשרו במוסדות להשכלה גבוהה באוקראינה.
שיתוף פעולה כלכלי

מיזמים, חברות וארגונים אוקראינים השתתפו בפיתוח אנרגיית מים, בניית קווי הולכה ומיזמים משותפים בתעשיות הנפט והגז. בשנת 2009 הוקמה הוועדה הבין-ממשלתית האוקראינית-טג'יקית המשותפת למטרות שיתוף פעולה כלכלי, שבה מתקיימים הסכמים בתחום הסחר, הכלכלה, האנרגיה, התחבורה וההומניטריות.
שגרירים > שגרירי אוקראינה בטג'יקיסטן

ספר ספרוב (2001–2007)
עבדולמאג'יד דוסטייב (2008–2010)
שוחרת סולטונוב (2010–2015)
פאיזולו כולבובוב (2015-הווה)
ביקורים רשמיים

| מבקר | מארח | מקום ביקור | תאריך הביקור |
| --- | --- | --- | --- |
| טג'יקיסטן נשיא טג'יקיסטן אמומאלי רחמון | אוקראינה נשיא אוקראינה ליאוניד קוצ'מה | קייב | 5-6 ביולי 2001 |
| אוקראינה נשיא אוקראינה ליאוניד קוצ'מה | טג'יקיסטן נשיא טג'יקיסטן אמומאלי רחמון | דושנבה | 8-10 באפריל 2003 |
| אוקראינה נשיא אוקראינה ויקטור יושצ'נקו | טג'יקיסטן נשיא טג'יקיסטן אמומאלי רחמון | דושנבה | 6-7 במרץ 2008 |
| טג'יקיסטן נשיא טג'יקיסטן אמומאלי רחמון | אוקראינה נשיא אוקראינה ויקטור יושצ'נקו | קייב | 3-5 בדצמבר 2008 |
| אוקראינה נשיא אוקראינה ויקטור ינוקוביץ' | טג'יקיסטן נשיא טג'יקיסטן אמומאלי רחמון | דושנבה | 3 בספטמבר 2011 |
| טג'יקיסטן נשיא טג'יקיסטן אמומאלי רחמון | אוקראינה נשיא אוקראינה ויקטור ינוקוביץ' | קייב | 15-16 בדצמבר 2011 |
| טג'יקיסטן נשיא טג'יקיסטן אמומאלי רחמון | אוקראינה נשיא אוקראינה ויקטור ינוקוביץ' | קייב | 2 ביולי 2012 |
ראו גם

יחסי החוץ של אוקראינה
יחסי אורוגוואי–ברזיל

| יחסי אורוגוואי–ברזיל |
| --- | --- |
אורוגוואי: ברזיל


אורוגוואי: ברזיל
שטח (בקילומטר רבוע)
176,215: 8,515,770
אוכלוסייה
3,386,108: 212,203,410
תמ"ג (במיליוני דולרים)
77,241: 2,173,666
תמ"ג לנפש (בדולרים)
22,811: 10,243
משטר
רפובליקה: רפובליקה פדרלית דמוקרטית

דילמה רוסף, נשיאת ברזיל, וחוסה מוחיקה, נשיא אורוגוואי, במהלך ביקורו הממלכתי של רוסף במונטווידאו (2011).
יחסי אורוגוואי–ברזיל מקיפים יחסים מורכבים רבים לאורך שלוש מאות שנים, החל משנת 1680 עם הקמת קולוניה דל סקרמנטו, עד היום, בין הרפובליקה הפדרלית של ברזיל לרפובליקה המזרחית של אורוגוואי. ברזיל ואורוגוואי הן מדינות שכנות באמריקה הדרומית, וחולקות קשרים פוליטיים, כלכליים ותרבותיים הדוקים. הייחודיות של היחסים הדו-צדדיים בין שתי המדינות מקורם בקשר היסטורי חזק - בסימן אירועים חשובים, כמו הקמת הקולוניה דל סקרמנטו בשנת 1680, פלישת ברזיל למזרח הבנדה בשנת 1815 והקמתה של לאחר מכן Província Cisplatina, ועצמאות אורוגוואי מברזיל בשנת 1828. היחסים הדו-צדדיים הוגדרו עוד יותר על ידי מלחמת האזרחים באורוגוואי (1839–1851) ומלחמת פרגוואי (1864–1870).
היחסים בסוף המאה ה-19 עד סוף המאה ה-20 הועמדו בצל הפוליטיקה הפנימית והביאו לתקופת התרחקות בין שתי המדינות. חתימת חוזה אסונסיון בשנת 1991 יזמה תקופה של קשרים פוליטיים, כלכליים ותרבותיים הדוקים יותר. כיום מגדירה ממשלת ברזיל את אורוגוואי כבת ברית אסטרטגית ומציבה את היחסים הדו-צדדיים בראש סדר העדיפויות של מדיניות החוץ. זה נתקל בהדדיות על ידי מונטווידאו. אורוגוואי תמכה בהצעה הברזילאית למושב קבוע במועצת הביטחון של האו"ם.
היסטוריה > קולוניזציה

הספרדים הגיעו לשטחה של אורוגוואי של ימינו בשנת 1516, אך ההתנגדות העזה של הילידים לכיבוש, בשילוב עם היעדר זהב וכסף, גרמה להתיישבות מוגבלת באזור במאות ה-16 וה-17. אורוגוואי הפכה לאזור מחלוקת בין האימפריה הספרדית לאימפריה הפורטוגזית. בשנת 1603 החלו הספרדים להכניס בקר, שהפך למקור העושר באזור. ההתיישבות הקבועה הראשונה בשטחה של אורוגוואי של ימינו הוקמה על ידי הספרדים בשנת 1624 בסוריאנו על ריו נגרו. בשנים 1669–1671 הקימו הפורטוגלים מצודה על גדות הריו דה לה פלטה. המושבה, שנוסדה בשנת 1680 על ידי פורטוגל בשם קולוניה דל סקרמנטו, נערכה במחלוקת אחר כך על ידי הספרדים שהתיישבו על הגדה הנגדית של הנהר בבואנוס איירס. המושבה נכבשה על ידי חוסה דה גארו בשנת 1680, אך חזרה לפורטוגל בשנה הבאה. היא נכבשה שוב על ידי הספרדים במרץ 1705 לאחר מצור של חמישה חודשים, אך לבסוף הוחזרה לפורטוגל בחוזה אוטרכט. ספרד ניסתה להחזיר את המושבה במהלך מלחמת ספרד – פורטוגל בשנת 1735. היא המשיכה להחליף ידיים מכתר לכתר עקב אמנות כגון אמנת מדריד בשנת 1750 וחוזה סן אילדפונסו בשנת 1777, עד שנשארה לבסוף אצל הספרדים.
היסטוריה > סיפוח ועצמאות

בשנת 1811, חוסה חרוואסיו ארטיגס, שהפך לגיבור הלאומי של אורוגוואי, פתח במרד מוצלח נגד ספרד והביס את הכוחות הספרדים ב-18 במאי בקרב לאס פיידרס. לאחר מכן הוא שחרר את מונטווידאו מהשליטה הריכוזית בבואנוס איירס, ובשנת 1815 הכריז על הליגה הפדרלית. באוגוסט 1816 פלשו כוחות מברזיל לבנדה אוריינטל (אורוגוואי של ימינו) בכוונה להשמיד את הליגה הפדרלית. הכוחות הברזילאים, בזכות עליונותם המספרית והחומרית, כבשו את מונטווידאו ב-20 בינואר 1817, ולאחר שנאבקו שלוש שנים באזור הכפרי, הביסו את ארטיגאס בקרב טאקוארמבו.
בשנת 1821, הבנדה אוריינטל, סופחה על ידי ברזיל בשם פרובינציה ציספלאטינה. בתגובה הכריזו שלושים ושלושה האוריינטלים בראשות חואן אנטוניו לבאלייה על עצמאותם מברזיל ב-25 באוגוסט 1825, בתמיכת הפרובינציות המאוחדות של ריו דה לה פלטה (ארגנטינה של ימינו). כתוצאה מכך פרצה מלחמת ארגנטינה–ברזיל בת 500 הימים. אף אחד מהצדדים לא יצא וידו על העליונה, וב-1828 נחתם הסכם מונטווידאו, שטופח על ידי האימפריה הבריטית, ויצר את אורוגוואי כמדינה עצמאית.
היסטוריה > מלחמת האזרחים באורוגוואי

עצמאותה מברזיל הביאה לפיצול בין שני צדדים, המפלגה השמרנית בלאנקוס והמפלגה הליברלית הקולוראדוס. את הקולוראדוס הוביל פרוקטואוסו ריברה שייצג את האינטרסים העסקיים של מונטווידאו; בראש הבלאנקוס עמד מנואל אוריבה, ששמר על האינטרסים החקלאיים של אזורי הכפר וקידם פרוטקציוניזם.
בשנת 1838 הטילה ממלכת צרפת מצור ימי מעל נמל בואנוס איירס, בתמיכת הקונפדרציה הפרו-בוליביאנית, שהכריזה על מלחמת הקונפדרציה על הקונפדרציה הארגנטינאית. בשל אי יכולתה לפרוס כוחות יבשתיים, צרפת חיפשה כוחות בעלות ברית להילחם בחואן מנואל דה רוסאס - מושל הקונפדרציה הארגנטינאית מטעמם. לצורך כך הם סייעו לפרוקטואוסו ריברה להפיל את נשיא אורוגוואי מנואל אוריבה, שנשאר ביחסים טובים עם רוסאס. אוריבה הוגלה לבואנוס איירס וריברה תפס את השלטון באוקטובר 1838. רוסאס לא הכיר בריברה כנשיא לגיטימי, וביקש להחזיר את אוריבה לשלטון. ריברה וחואן לבאל הכינו כוחות צבא לתקוף את בואנוס איירס. גם הכוחות הבריטיים וגם הצרפתים התערבו ביוזמת מלחמת האזרחים באורוגוואי.
מנואל אוריבה הובס בסופו של דבר בשנת 1851 והותיר את הקולוראדוס בשליטה מלאה במדינה. ברזיל התערבה באורוגוואי במאי 1851 ותמכה בקולוראדוס בכוחות פיננסיים וימיים. בפברואר 1852 התפטר רוסאס, וכוחות פרו-קולוראדוס ביטלו את המצור על מונטווידאו. אורוגוואי גמלה על תמיכתה הכספית והצבאית של ברזיל באמצעות חתימה על חמש אמנות בשנת 1851 שקבעו ברית נצחית בין שתי המדינות. מונטווידאו אישרה את זכותה של ברזיל להתערב בענייניה הפנימיים של אורוגוואי. האמנות אפשרו גם ניווט משותף בנהר אורוגוואי ויובליו, יצוא בקר פטור ממס ויצוא בשר מלוח. האמנות הכירו גם בחוב של אורוגוואי לברזיל בגין עזרתה כנגד הבלאנקוס, ובהתחייבותה של ברזיל להענקת הלוואה נוספת. בנוסף, אורוגוואי ויתרה על תביעותיה הטריטוריאליות מצפון לנהר קואראי, ובכך צמצמה את שטחה לכ-176,000 קמ"ר, והכירה בזכות הניווט הבלעדית של ברזיל בלגונת מירים ובנהר יגוארו, הגבול הטבעי בין המדינות.
היסטוריה > מלחמת פרגוואי

בשנת 1855 פרץ סכסוך חדש בין הצדדים. זה הגיע לשיאו במהלך מלחמת פרגוואי.  בשנת 1863, גנרל הקולוראדוס וננסיו פלורס ארגן התקוממות מזוינת נגד נשיא הבלאנקוס, ברנרדו פרודנסיו ברו. פלורס זכה בגיבוי מברזיל, וכן מארגנטינה, שסיפקה לו כוחות וכלי נשק, בעוד ברו כרת ברית עם המנהיג הפרגוואי פרנסיסקו סולנו לופס. כשממשלתו של ברו הופלה בשנת 1864 בסיוע ברזילאי, לופס השתמש בה בתור עילה להכריז מלחמה על אורוגוואי. התוצאה הייתה מלחמת פרגוואי, סכסוך בן חמש שנים בו נלחמו צבאות אורוגוואי, ברזיל וארגנטינה בפרגוואי, ושפלורס ניצח לבסוף, אך רק במחיר אובדן של 95% מכוחותיו שלו. פלורס לא נהנה מזכייתו זמן רב. בשנת 1868 הוא נרצח באותו יום עם יריבו ברו.
שני הצדדים היו עייפים מהתוהו ובוהו. בשנת 1870 הם הגיעו להסכמה להגדרת תחומי השפעה: הקולוראדוס ישלטו במונטווידאו ובאזור החוף, הבלאנקוס ישלטו בעורף עם אחוזותיה החקלאיות. בנוסף שולמו לבלאנקוס חצי מיליון דולר כדי לפצותם על אובדן חלקם במונטווידאו. אך הקאודיו המנטליות היה קשה למחוק מאורוגוואי מסוכסכים הפוליטי המשיך שהגיעה לשיאה במהפכה של רמחים (Lanzas las de Revolución) (1870-1872), ומאוחר יותר עם ההתקוממות של Aparicio Saravia, שנפצע אנושות על קרב מסולר (1904).
היסטוריה > השנים האחרונות

ב-30 ביולי 2010, נשיא ברזיל לואיז אינסיו דה סילבה ונשיא אורוגוואי חוסה מוחיקה חתמו על הסכמי שיתוף פעולה בהגנה, מדע, טכנולוגיה, אנרגיה, תחבורת נהר ודיג בתקווה להאיץ אינטגרציה פוליטית וכלכלית בין שני אלה מדינות שכנות.
בפברואר 2021 ערך הנשיא החדש של אורוגוואי, לואיס לאקאז'ה פו, את נסיעתו הראשונה כנשיא כדי להיפגש עם נשיא ברזיל, ז'איר בולסונארו.
אזור חוצה גבולות

גבול ברזיל-אורוגוואי משתרע על 1,068 קילומטרים (664 מיל). הסמיכות הגאוגרפית הקרובה של כמה ערים ברזילאיות ואורוגוואיות או מרכזים עירוניים הובילה אותם לכינוי "ערים תאומות". ערים אלו חולקות בדרך כלל קשרים דמוגרפיים, כלכליים ופוליטיים הדוקים. להלן ערים תאומות:
| </img>עיר ברזילאית | אוכלוסייה | סוג הגבול | </img> עיר אורוגוואי | אוכלוסייה |
| --- | --- | --- | --- | --- |
| שואי | 6,564 | אדמה (שדרה) | צ'וי | 10,401 |
| יגוארו | 58,855 | נהר (גשר בינלאומי) | ריו ברנקו | 13,456 |
| Aceguá | 5,538 | אדמה (שדרה) | Aceguá | 4,578 |
| סנטנה דו ליברמנטו | 97,488 | אדמה (רחבה) | ריברה | 64,326 |
| קואראי | 25,044 | נהר (גשר בינלאומי) | ארטיגאס | 41,687 |
| בארה דו קואראי | 4,578 | נהר (גשר בינלאומי) | בלה יוניון | 13,187 |
אזור חוצה גבולות > סכסוכי גבול

בין אורוגוואי לברזיל קיים סכסוך גבול ממושך שעסק בשטח בסביבת מסולר, אם כי זה לא פגע ביחסים דיפלומטיים וכלכליים הדוקים בין שתי המדינות. האזור השנוי במחלוקת נקרא Rincón de Artigas, והמחלוקת נובעת מכך שהאמנה שתחמה את גבול ברזיל-אורוגוואי בשנת 1861 קבעה שהגבול באזור זה יהיה להיות נחל בשם Arroyo de la Invernada (בפורטוגזית: Arroio da Invernada), אך שתי המדינות אינן מסכימות באיזה זרם בפועל הוא הקובע.
שטח שנוי במחלוקת נוסף הוא האי הברזילאי במפגש בין נהר קואראי ונהר אורוגוואי.
סחר והשקעה

|  | 2006 | 2007 | 2008 | 2009 | 2010 | 2011 |  |
| --- | --- | --- | --- | --- | --- | --- | --- |
| </img> יצוא ברזילאי לאורוגוואי | מיליארד דולר | 1.2 מיליארד דולר | 1.6 מיליארד דולר | 1.4 מיליארד דולר | 1.5 מיליארד דולר | 2 מיליארד דולר |  |
| </img> יצוא אורוגוואי לברזיל | 0.6 מיליארד דולר | 0.8 מיליארד דולר | מיליארד דולר | 1.2 מיליארד דולר | 1.6 מיליארד דולר | 1.7 מיליארד דולר |  |
| סחר כולל | 1.6 מיליארד דולר | 2 מיליארד דולר | 2.6 מיליארד דולר | 2.6 מיליארד דולר | 3.1 מיליארד דולר | 3.7 מיליארד דולר |  |
הערה: כל הערכים הם בדולרים אמריקאים. מקור: SECEX.
נציגויות דיפלומטיות

ברזיל מחזיקה באורוגוואי שגרירות במונטווידאו וקונסוליות בארטיגאס, שואי, ריו ברנקו וריברה.
אורוגוואי מחזיקה בברזיל שגרירות בברזיליה וקונסוליות כלליות בבלו הוריזונטה, פלוריאנופוליס, פורטו אלגרה, ריו דה ז'ניירו וסאו פאולו.
יליזבטה סקובצובה

| --- | --- |

 לידה:  20 בדצמבר 1891 ריגה, האימפריה הרוסית 
 נרצחה:  31 במרץ 1945 (בגיל 53) ראוונסבריק, הרפובליקה הפדרלית של גרמניה 
 מדינה:  האימפריה הרוסית, צרפת 
 מקצוע:  משורר, פוליטיקאית, נזירה, פילוסופית, לוחמת מחתרת, סופרת, לוחמת בתנועת ההתנגדות הצרפתית, פובליציסטית 
 בן או בת זוג:  Dmitry Kuzmin-Karavayev (?–1913) 
 מידע חסידת אומות העולם
 פרסים והוקרה:  חסידת אומות העולם (14 בינואר 1985)  דרגה שנייה במסדר המלחמה הפטריוטית 
 קישורים חיצוניים
 יד ושם:  יליזבטה סקובצובה
 
יליזבטה יורייבנה סקובצובה (ברוסית: Елизавета Юрьевна Скобцова)‏, ידועה כ"האם מריה" (ברוסית: Мать Мария; בצרפתית: Mère Marie;‏ 1891 – 1945) הייתה משוררת ונזירה רוסייה שהצילה יהודים בצרפת הכבושה בימי מלחמת העולם השנייה. הוכרה על ידי יד ושם כחסידת אומות העולם.}